દાદરીકાંડમાં ટ્વિટર પર અફવા ફેલાવવા બદલ પોલીસે કેસ દાખલ કર્યોનોઈડા: દાદરી હત્યાકાંડમાં પોલીસે આજે અફવા ફેલાવવાના આરોપસર એક ટ્વિટર એકાઉન્ટ વિરુદ્ધ કેસ કર્યો છે. તપાસ બાદ પોલીસને જાણવા મળ્યું હતું કે અનુજકુમાર@કે૨૫ પર ઉશ્કેરણીજનક વાતો લખવામાં આવી હતી અને એક તસવીર પણ પોસ્ટ કરાઈ હતી. જ્યારે આ એકાઉન્ટ ચલાવનાર શખસનું કહેવું છે તેના ટ્વિટ દાદરીકાંડને સંબંધિત ન હતા. તેણે કોઈની હત્યા કરાવી નથી. તેણે માત્ર પોતાનો રોષ વ્યક્ત કર્યો છે. આ શખસના જણાવ્યા અનુસાર જો પોલીસ મારી ધરપકડ કરશે તો હું જામીન મેળવી લઈશ. દિલ્હીની નજીક આ‍વેલા દાદરી જિલ્લાના ગામમાં ૫૦ વર્ષના મુસ્લિમ અખલાકની હત્યા એટલા માટે કરવામાં આવી હતી, કારણ કે તેણે પોતાના ઘરે ગૌમાંસ રાખ્યું હતું. આ વિસ્તારમાં આ ઘટનાને લઈને ભારે તંગદિલી પ્રવર્તી રહી છે.